Vietnam’s peacekeeping mission in South Sudan grabs int’l headlines - News VietNamNet
Update 22/09/2019 19:23:57 (GMT+7)
Last update 10:55 | 19/10/2018
Vietnamese military doctors in South Sudan
Vietnam’s peacekeeping mission in South Sudan grabs int’l headlines, Government news, Vietnam breaking news, politic news, vietnamnet bridge, english news, Vietnam news, news Vietnam, vietnamnet news, Vietnam net news, Vietnam latest news, vn news AB se Protea vlam brand dalk weer | Maroela Media
AB de Villiers se aggressiewe en innoverende spel sou baie vir die Proteas beteken het. Foto: Cricinfo.
Suid-Afrika se mees verwoestende kolwer in die moderne era en dalk selfs in die land se krieketgeskiedenis (ekskuus, Barry Richards), AB de Villiers, is bereid om vir die Proteas in die komende T20-Wêreldbeker in Australië te speel.
“Daar gaan weliswaar eers baie water onderdeur die brug moet loop voordat dit gebeur, maar ek sal graag weer in die T20-Wêreldbeker wil speel,” het De Villiers aan die Australiese media gesê.
Volgens De Villiers was hy in gesprek met Mark Boucher (Protea-afrigter), Graeme Smith (Krieket Suid-Afrika se direkteur van krieket) en Faf du Plessis (kaptein) en almal is opgewonde oor die moontlikheid dat hy weer sy terugkeer in krieket se kitsformaat kan maak.
AB de Villiers het verlede jaar ’n reuseses met net een hand vir die Royal Challengers Bangalore geslaan. Foto: Cricinfo.
“Dit is nie definitief nie en ek wil beslis nie myself en ander mense teleurstel nie. Juis daarom wil ek ’n lae profiel handhaaf en my beste gee in elke wedstryd; ons sal dan sien wat teen die einde van die jaar gebeur.”
Wanneer die eerste aflewering van die T20-Wêreldbeker in Oktober afgestuur word, sal De Villiers 36 jaar oud wees.
Indien daar diegene is wat mor dat hy al verby sy rakleeftyd is, hoef hulle net na gister se Big Bash League-wedstryd tussen die Brisbane Heat en die Adelaide Strikers gekyk het.
De Villiers het die eerste aflewering wat die 21-jarige Rashid Khan (een van T20-krieket se gevaarlikste boulers) na hom afgestuur het terstond na die grens gejaag.
Hy het in ’n vroeë onderhoud gesê dat hy tans van die beste krieket van sy loopbaan speel: In die afgelope Mzansi Superliga het hy 325 lopies teen ’n treftempo van meer as 150 geslaan, terwyl hy ook met ’n hele paar uithalervertonings vir die Royal Challengers Bangalore en Middlesex vorendag gekom het.
Faf du Plessis het ook al in onderhoude gesê dat hy gretig is dat De Villiers ’n vinnige terugkeer maak. Maar ná verlede jaar se fiasko met die Wêreldbeker-toernooi in Engeland, sal daar inderdaad eers baie water onderdeur die brug moet loop.
AB de Villiers T20-krieket
AB slaan eerste Big Bash-aflewering vir ’n vier
Vergeet van hom as hy net in wêreldbekertoernooie wil speel. As hy bereid is om deurentyd vir SA se T20-span te speel, is hy welkom.
Ricardo · 2 weke gelede
Ek stem. Hy “perform” in elk geval net as die “pay” hoog is. Direkte verwantskap tussen sy spelpeil en sy vergoeding
Eks n AB fan, maar laat hom gaan, hou op om hom terug te probeer kry. Ek dink dis belaglik, hoe moet ons n span bou as julle afgetredes heeltyd soek? Hoekom is Faf nog kaptein, ENIGE kaptein sou gesack gewees het na die CWC en sy “performances”